Simona Halep, după cazul Swiatek: Cum e posibil ca, în cazuri identice, ITIA să aibă abordări complet diferite? Eu sunt împăcată
Simona Halep a notat, într-un mesaj postat în social media, la câteva ore după ce ITIA a anunțat că Iga Swiatek a acceptat o suspendare de o lună pentru că a fost depistată pozitiv cu o substanță interzisă în urma unei contaminări, că nu înțelege de ce cazul său și cel al polonezei, identice, au fost tratate atât de diferit. „Nu poate fi decât rea voință din partea ITIA, organizația care a făcut absolut totul să mă distrugă în ciuda evidenței”, scrie fostul lider WTA.